b'\n_START_ARTICLE_\nVantaan Jalkapalloseura\n_START_SECTION_\nHistoria\n_START_PARAGRAPH_\nL\xc3\xa4nsi-Vantaan j\xc3\xa4ttil\xc3\xa4inen VJS t\xc3\xa4ytti 40 vuotta viett\xc3\xa4en virallista syntym\xc3\xa4p\xc3\xa4iv\xc3\xa4\xc3\xa4ns\xc3\xa4 13.12.2010. Moni tuntee nykyisen seuran, mutta harva tiet\xc3\xa4\xc3\xa4, mist\xc3\xa4 kaikki alkoi._NEWLINE_Vuonna 1958 perustettiin Voimistelu- ja Urheiluseura Pirkat Ry, joka sen ajan tapaan yritti taipua parhaansa mukaan eri lajiliittojen ja poliittisten tuulien py\xc3\xb6rteiss\xc3\xa4. Vuonna 1970 Pirkat ja Friherrsin Toive perustivat yhdess\xc3\xa4 Vantaan Pallon, joka yll\xc3\xa4tt\xc3\xa4en liittyikin TUL:oon (Ty\xc3\xb6v\xc3\xa4en Urheiluliitto). Pirkkojen jalkapallojaostoa ratkaisu ei miellytt\xc3\xa4nyt, vaan jaosto irtautui emoseurastaan perustaen13.12.1970 H\xc3\xa4meenkyl\xc3\xa4n Palloseura Ry:n (H\xc3\xa4PS) . VJS:n tarina alkoi._NEWLINE_Vuonna 1980 H\xc3\xa4PS:n kanssa samalle alueelle perustettiin my\xc3\xb6s Vantaan Palloseura -80 Ry (VanPS-80). Melkein 10 vuotta seurat toimivat \xe2\x80\x9dyst\xc3\xa4v\xc3\xa4/vihollinen\xe2\x80\x9d-suhteessa kisaten pelaajista samalla alueella, mutta onneksi seurojen yhdistymisen edut meniv\xc3\xa4t haittojen edelle ja kummankin seuran vuosikokouksissa 1989 saatiin siunaus uuden seuran perustamiselle._NEWLINE_P\xc3\xa4\xc3\xa4tettiin perustaa Vantaan Jalkapallokerho Ry eli VJK. Vantaan Jalkapallokerho j\xc3\xa4i kuitenkin vain ty\xc3\xb6nimeksi ja vuosikokouksessaan 16.2.1989 H\xc3\xa4PS teki p\xc3\xa4\xc3\xa4t\xc3\xb6ksen muuttaa nimens\xc3\xa4 Vantaan Jalkapalloseura Ry:ksi. VanPS:n nuorimmat pelaajat siirtyiv\xc3\xa4t heti uuteen seuraan ja loput joukkueet seuraavana vuotena, kun VanPs:n toiminta lopetettiin. Tuolloin VJS:ssa oli noin 600 pelaajaa._NEWLINE_H\xc3\xa4PS:n perustamisesta oli kulunut 20 vuotta, kun vuosijuhlassa julkaistiin VJS:n lippu. Seppo Hautalan ja Aku Vellamon suunnitteleman lipun kantoi silloisen A-joukkueen pelaaja Pekka Marjam\xc3\xa4ki H\xc3\xa4meenkyl\xc3\xa4n seurakunnan nuorisopastori Hannu Haukkalan siunattavaksi. _NEWLINE_VJS:n miesten edustusjoukkue pelasi vuosina 1997\xe2\x80\x932000 Kakkosessa. Vuonna 1999 seura yhdisti toimintojaan Tikkurilan Palloseuran kanssa muodostaakseen AC Vantaan, joka on parhaimmillaan pelannut Ykk\xc3\xb6sess\xc3\xa4. Kaudesta 2011 alkaen VJS:ll\xc3\xa4 ja Pallokerho-35:ll\xc3\xa4 on ollut yhteinen akatemiajoukkue PK-35/VJS, joka pelasi kaudella 2012 Kakkosessa ja kaudesta 2013 alkaen Kolmosessa._NEWLINE_Kaudesta 2017 VJS alkoi panostamaan omaan miesten edustusjoukkueeseen, joka nousi kauden p\xc3\xa4\xc3\xa4tteeksi Kolmoseen ja kaudella 2018 Kakkoseen. Yhteisty\xc3\xb6 PK-35:n kanssa poika- ja miesten joukkueissa p\xc3\xa4\xc3\xa4ttyi.\n_START_SECTION_\nPuheenjohtajat\n_START_PARAGRAPH_\nH\xc3\xa4Ps_NEWLINE_Risto Toivola 1975-1977_NEWLINE_Olli L\xc3\xb6fgren 1978-1981_NEWLINE_Reino H\xc3\xa4iv\xc3\xa4l\xc3\xa4inen 1982-1984_NEWLINE_Jouko P\xc3\xb6yh\xc3\xb6nen 1986_NEWLINE_Harri Nurmisto 1987-1988_NEWLINE_Juha Heikkil\xc3\xa4 1989_NEWLINE_VanPS_NEWLINE_Mikko Heikkonen 1980-1982_NEWLINE_Matti Soininen 1985_NEWLINE_Aku Vellamo 1989_NEWLINE_VJS_NEWLINE_Harri Nurmisto 1990-1991_NEWLINE_Hannu Theman 1992-1996_NEWLINE_Kalervo Massinen 1997_NEWLINE_Tero Kaleva 1998-2003_NEWLINE_Jari V\xc3\xa4is\xc3\xa4nen 2004-2008_NEWLINE_Heikki Ristim\xc3\xa4ki 2009_NEWLINE_Veli-Matti Rinnetm\xc3\xa4ki 2010-2011_NEWLINE_Kaj Bj\xc3\xb6rkqvist 2012-'